*Projekts*

Ministru kabineta noteikumu projekta „Grozījumi Ministru kabineta 2009.gada 22.septembra noteikumos Nr.1094 „Noteikumi par darbības programmas „Uzņēmējdarbība un inovācijas ” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 22.septembra noteikumos Nr.1094 „Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” (turpmāk – projekts) ir sagatavots saskaņā ar:  1) *Euro* ieviešanas kārtības likuma 30.panta pirmo daļu;  2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;  3)Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu. |
| 2. | Pašreizējā situācija un problēmas | Ministru kabineta 2009.gada 22.septembranoteikumos Nr.1094„Noteikumi par darbības programmas „Uzņēmējdarbība un inovācijas” papildinājuma 2.1.1.2.aktivitāti „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)”” (turpmāk – MK noteikumi Nr.1094) noteiktais 2.1.1.2.aktivitātei pieejamais kopējais publiskais finansējums, ko veido Eiropas Reģionālās attīstības fonda finansējums, ir izteikts latos.  MK noteikumos Nr.1094 latos ir izteikta arī projekta minimālā attiecināmo izmaksu kopsumma un projekta maksimālā attiecināmo izmaksu kopsumma.  MK noteikumos Nr.1094 latos ir izteikts arī biroju preču un inventāra izmaksu ierobežojums, kā arī atlīdzības likmju apmēra ierobežojums.  MK noteikumi Nr.1094 ietver arī normu, kurā izdarīta atsauces uz laikrakstu „Latvijas Vēstnesis”.  Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams izdarīt grozījumus MK noteikumos Nr.1094. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir pielāgot MK noteikumus Nr.1094 *euro* ieviešanai.  Projekts paredz aizstāt MK noteikumos Nr.1094 latus ar *euro*, skaitliskās vērtības latos konvertējot atbilstoši neatsaucami fiksētajam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienība noteikusi latu apmaiņai pret *euro* (EUR 1 = LVL 0,702804) (pielikums).  Aizstājot MK noteikumos Nr.1094 9.punktā (projekta 1.1.apakšpunkts) noteikto kopējo publisko finansējumu, ko veido Eiropas Reģionālās attīstības fonda finansējums, latos ar *euro,* un MK noteikumu Nr.1094 17.punktā (projekta 1.2.apakšpunkts) noteikto projekta minimālo un maksimālo attiecināmo izmaksu kopsummu latos ar *euro*, ir piemērots *Euro* ieviešanas kārtības likuma 32.panta 2.punkts un veicot konvertēšanu ir ņemti vērā šādi principi: zinātnes nozares darbības programmas maksājumu izteikšanas princips veselos skaitļos; projektā norādītajam kopējam publiskajam finansējumam, ko veido Eiropas Reģionālās attīstības fonda finansējums, kā arī minimālajai un maksimālajai attiecināmo izmaksu kopsummai *euro* ir jāsakrīt ar darbības programmas „Uzņēmējdarbība un inovācijas” papildinājumā noteikto. Līdz ar to, noteikumu projekta 1.1.apakšpunktā veikta noapaļošana uz leju līdz veseliem *euro*, noteikumu projekta 1.2.apakšpunktā noapaļošana projekta minimālajai attiecināmo izmaksu kopsummai veikta uz augšu līdz veseliem *euro*, savukārt projekta maksimālajai projektu attiecināmo izmaksu kopsummai noapaļošana veikta uz augšu līdz *euro* vērtībai, kas noteikta darbības programmas papildinājumā (šai gadījumā izmaiņas pret sākotnējo normatīvajā aktā norādīto summu ir 1,138297 *euro*). Tādējādi aprēķina rezultātā **p**rojektā norādītais kopējais publiskais finansējums *euro*, ko veido Eiropas Reģionālās attīstības fonda finansējums, kā arī projekta minimālā un maksimālā attiecināmo izmaksu kopsumma atbilst darbības programmas „Uzņēmējdarbība un inovācijas” papildinājumā noteiktajam.  Aizstājot MK noteikumu Nr.1094 51.7.apakšpunktā noteikto biroju preču un inventāra izmaksu ierobežojumu latos ar *euro*, kā arī 52.5.1. un 52.5.2.apakšpunktā noteikto atlīdzības likmju apmēra ierobežojumu latos ar *euro*, piemēroti *Euro* ieviešanas kārtības likuma 6.panta otrajā daļā paredzētie noapaļošanas principi.  Līdz ar to grozītās tiesību normas *euro* nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu (nav izdevumu palielinājuma vai ieņēmumu samazinājuma).  Projekts neparedz grozījumu veikšanu MK noteikumu Nr.1094 1.pielikuma (ERAF projekta iesnieguma veidlapa) 3.3.sadaļā, 3.4.sadaļā, C daļā, MK noteikumu Nr.1094 4.pielikuma 1.9., 1.11., 1.12., 3.2. un 3.3.apakšpunktos (minētajās normās ir izdarīta atsauce uz latiem), jo 2.1.1.2.aktivitātes „Atbalsts starptautiskās sadarbības projektiem zinātnē un tehnoloģijās (EUREKA, 7.Ietvara programma un citi)” ietvaros projektu iesniegumu atlases ir noslēgusies un netiek plānota jauna projektu iesniegumu atlases kārta. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības. |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

14.10.2013 16:30

696

I.Griķe

67047826, inga.grike@izm.gov.lv

M.Šūmane

67047921, maija.sumane@izm.gov.lv